Patvirtinta

 Kretingos mokyklos-darželio „Žibutė“

direktoriaus 2018 m. rugpjūčio 31 d.

įsakymu Nr. V1-92

**KRETINGOS MOKYKLOS-DARŽELIO „ŽIBUTĖ“**

**PASTATŲ TECHNINĖS PRIEŽIŪROS DARBININKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kretingos mokyklos-darželio „Žibutė“ (toliau – Mokykla) pastatų techninės priežiūros darbininko (toliau – darbininkas) pareigybė priskiriama nekvalifikuotų darbuotojų grupei.

2. Pareigybės lygis: D.

3. Pareigybės paskirtis: atlikti nesudėtingus einamojo remonto ir santechnikos (vandentiekio, kanalizacijos) sistemų remonto darbus pastato viduje ir lauke, remontuoti vidaus ir lauko inventorių, baldus.

4. Pastatų techninės priežiūros darbininkas pavaldus Mokyklos direktoriui ir ūkio dalies vedėjui.

**II SKYRIUS**

 **SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Pastatų techninės priežiūros darbininku gali dirbti asmuo ne jaunesnis kaip 18 metų, išklausęs įvadinį saugos ir sveikatos bei priešgaisrinės saugos instrukcijas.

6. Darbininkas turi žinoti ir išmanyti:

6.1. vykdant staliaus funkcijas:

6.1.1. pastatų ir statinių technines savybes;

6.1.2. statinių, įrengimų bei komunikacijų išdėstymo planą;

6.1.3. pastatų, statinių ir įrengimų einamojo remonto darbų atlikimo terminus, eiliškumą ir tvarką;

6.1.4. vandentiekio, kanalizacijos, elektros sistemų technologijas ir reikalavimus darbui su jomis;

6.1.5. pastatų, statinių ir įrengimų darbo priemonių ir įrankių rūšis, jų darbo ir saugojimo tvarką;

6.2. vykdant santechniko funkcijas:

6.2.1. vandentiekio, kanalizacijos sistemų technologijas ir reikalavimus darbui su jomis;

6.2.2. vandentiekio, kanalizacijos sistemų ir įrenginių einamojo remonto darbų atlikimo terminus ir tvarką;

6.2.3. vandentiekio, kanalizacijos sistemų darbo priemonių ir įrankių rūšis, jų darbo ir saugojimo tvarką;

6.3. higienos reikalavimus;

6.4. darbuotojų civilinės saugos ir sveikatos, priešgaisrinės saugos, elektrosaugos reikalavimus;

6.5. pirmosios medicinos pagalbos suteikimą, įvykus nelaimingam atsitikimui darbe.

7. Pastatų techninės priežiūros darbininkas savo darbe privalo vadovautis:

7.1. Mokyklos darbo tvarkos taisyklėmis;

7.2. darbo sutartimi;

7.3. šiuo pareigybės aprašymu;

7.4. kitais Mokyklos dokumentais (Mokyklos nuostatais, Mokyklos direktoriaus įsakymais, tvarkomis, aprašais, taisyklėmis ir pan.).

**III SKYRIUS**

**ŠIAS PAREIGAS** **EINANČIO** **DARBUOTOJO** **FUNKCIJOS**

8. Darbininkas privalo:

8.1. žinoti ir vykdyti visus reikalavimus, susijusius su vaikų/mokinių sveikatos apsauga;

8.2. užtikrinti vandentiekio ir kanalizacijos tinklų tinkamą priežiūrą, jų remontą;

8.3. pagal turimą kompetenciją ir kvalifikaciją, atlikti einamąjį apšildymo, vėdinimo sistemų ir jų įrenginių remontą;

8.4. pagal turimą kompetenciją, prižiūrėti šiluminį mazgą, šilumos apskaitos prietaisus, atlikti jų profilaktinę priežiūrą;

8.5. remontuoti vidaus ir lauko inventorių, keisti spynas, remontuoti žaislus, atlikti nesudėtingus statybos remonto darbus lauke ir viduje;

8.6. taisyti inventorių, reikalingą kiemsargio ir valytojos darbui, remontuoti vaikų baldus;

8.7. padėti ūkio dalies vedėjui iškrauti, sandėliuoti prekes, o taip pat nurašant inventorių, įrenginius, padėti Mokyklos darbuotojams tvarkyti interjerą, perstatinėti baldus;

8.8. dirbant laikytis darbų saugos reikalavimų, netrukdyti dirbti kitiems, pašalinus gedimus, informuoti ūkio dalies vedėją žodžiu ir pasirašyti gedimų registracijos žurnale;

8.9. naudoti individualias darbų saugos priemones;

8.10. laikytis darbo saugos ir asmens higienos reikalavimų, esant reikalui ar dirbant atskirus darbus, galinčius turėti įtakos žmogaus sveikatai, privalo naudoti apsaugos priemones;

 8.11. atliekant jam pavestus darbus, pirmoje eilėje kreipti dėmesį į tai, kad pašalinti vaikų gyvybei ir saugai gręsiančius gedimus;

8.12. palaikyti tvarką ir švarą darbo vietoje;

8.13. laiku vykdyti teisėtus ūkio dalies vedėjo reikalavimus, dalyvauti bendrose bendruomenės narių talkose;

8.14. pranešti darbo metu pastebėtus sistemų gedimus ūkio dalies vedėjui ir imtis priemonių jiems pašalinti;

8.15. žinoti pirminių gaisro gesinimo priemonių išdėstymo vietas, išmanyti jų veikimo

principus, panaudojimo galimybes, žinoti savo veiksmus kilus gaisrui;

8.16. esant grėsmei asmenų sveikatai ar gyvybei, nedelsiant kreiptis į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.:

policiją, greitąją pagalbą ir kt.).

8.17. darbo metu nevartoti alkoholinių gėrimų ar kitų svaiginamųjų medžiagų;

8.18. negalėdamas atvykti į darbą, apie tai turi pranešti Mokyklos direktoriui ar ūkio dalies vedėjui;

8.19. reguliariai, atsižvelgiant į teisės akto reikalavimus, išklausyti sveikatos žinių minimumo kursus ir gauti privalomus sveikatos žinių atestavimo pažymėjimus;

8.20. reguliariai, teisės aktų nustatytais terminais ir tvarka, tikrintis sveikatą: praeiti medicininę apžiūrą, ir Mokyklos atsakingiems asmenims pateikti medicininės apžiūros išvadas, dėl galimybės dirbti (kad neserga psichinėmis, užkrečiamomis ar kitomis grėsmę savo paties, vaikų/mokinių ar kitų bendruomenės narių sveikatai galinčiomis sukelti ligomis);

8.21. esant reikalui, nesant darbo pagal tiesiogines pareigas, šalių susitarimu, atlikti darbus nenumatytus sutartyje, neprieštaraujant Lietuvos Respublikos Darbo kodeksui;

8.22. puoselėti pozityvias vertybes ir bendruomeniškumą (mandagumą, paslaugumą, rūpinimąsi kitais, pagarbą, pasitikėjimą, solidarumą, lygiateisiškumą ir kt.), emociškai saugią ugdymo(si) aplinką, reaguoti į smurtą ir patyčias pagal Mokykloje nustatytą tvarką;

8.23. saugoti Mokyklos materialinį turtą.

\_\_\_\_\_\_\_\_\_\_\_\_\_\_\_\_\_\_\_